<classify> Mchezaji wa zamani wa Yanga, Ally Mayay Tembele, ametoa ushauri kwa benchi la ufundi la timu hiyo chini ya Kocha Mkuu, Mwinyi Zahera, kuhakikisha mapungufu yaliyoonekana kwenye safu ya ushambuliaji kwenye mchezo dhidi ya Township Rollers yanafanyiwa kazi kikamilifu kuelekea kwenye mchezo wa raundi ya kwanza ya Ligi ya Mabingwa Afrika dhidiya Zesco United ya Zambia. Lamine Moro kushoto, beki wa Yanga Kwa mujibu Mayay, Yanga bado wana mapungufu makubwa kwenye eneo hilo kwani mbali na mchezo dhidi ya Towanshp Rollers, ameifuatilia katika michezo kadhaa waliyocheza na kubaini uwepo wa changamoto hiyo. Amesisitiza washambuliaji wa timu hiyo kuwa makini mbele ya lango la wapinzania na kujaribu kutumia kila nafasi kikamilifu ili kuepuka kujilaumu baada ya mchezo kumalizika. Yanga bado ina mapungufu mengi katika idara ya ushambuliaji, na hilo limekuwa tatizo kwa timu nyingi hapa Tanzania, Mayai amesema. Ni vema Kocha akajaribu kulitazama tatizo hili kwa jicho la tatu ili kuongeza makali na umakini timu iweze kufanya vizuri, uwepo wa wachezaji kama Juma Balinya, Patrick Sibomana unahitaji muda kujenga muunganiko wa safu zuri maana bado ni wageni Mayay amenukuliwa na mtandao wa Saleh Jembe. Vile vile Mayay ameeleza katika nafasi ya ulinzi Yanga haina matatizo kama ilivyo mbele hivyo uwepo wa Yondani utaisaidia kuzuia makali ya Zesco kutokana na uzoefu wake. Uwepo wa Yondani katika idara ya ulinzi utaisaidia Yanga kudhitbiti mianya ya wapinzani, na hii ni kutokana na uzoefu mkubwa alionao katika michezo ya kimataifa. Yondani amekuwa akiwaongoza wenzake vizuri pindi wanapokuwa dimbani lakini pia hapaswi kuttegemewa peke yake zaidi ya kucheza kitimu.  <topic>: michezo 